Λουίτζι Ντατόμε

Ο Λουίτζι «Τζίτζι» Ντατόμε (ιταλικά: Luigi "Gigi" Datome) (γενν. 27 Νοεμβρίου 1987) είναι Ιταλός πρώην επαγγελματίας καλαθοσφαιριστής, ο οποίος αγωνιζόταν ως σμολ φόργουορντ/πάουερ φόργουορντ. Ο Ντατόμε επιλέχθηκε στην Δεύτερη Ομάδα της Ευρωλίγκα το 2016.

 Σταδιοδρομία σε συλλόγους 

 Πρώτα χρόνια 
Γεννημένος στη Μοντεμπελλούνα από Σαρδηνούς γονείς από την Όλμπια, ο Ντατόμε μετακόμισε στην Όλμπια στη Σαρδηνία, όπου ξεκίνησε να παίζει καλαθοσφαίριση ως νέος. Εντάχθηκε στην Μοντεπάσκι Σιένα της Σέριε Α το 2003. Έπαιξε τρεισήμισι σεζόν για τη Σιένα, προτού ενταχθεί στην Σκαφάτι Μπάσκετ το Φεβρουάριο του 2007.

 Βίρτους Ρόμα (2008–2013) 
Το 2008, ο Ντατόμε υπέγραψε με τη Βίρτους Ρόμα, όπου κέρδισε το βραβείο του Καλύτερου Παίκτη κάτω των 22 ετών του πρωταθλήματος για τη σεζόν 2008–09. Τη σεζόν 2012–13, αναδείχθηκε Πολυτιμότερος Παίκτης του Πρωταθλήματος Ιταλίας, έχοντας κατά μέσο όρο 16,4 πόντους και 5,6 ριμπάουντ ανά αγώνα.

 Ντιτρόιτ Πίστονς (2013–2015) 
Στις 16 Ιουλίου 2013, ο Ντατόμε υπέγραψε διετές συμβόλαιο 3,5 εκατομμυρίων δολαρίων με τους Ντιτρόιτ Πίστονς. Στις 23 Δεκεμβρίου 2013, σημείωσε 13 πόντους σε μια νίκη με 115–92 επί των Κλίβελαντ Καβαλίερς.

Στις 14 Ιανουαρίου 2015, ο Ντατόμε στάλθηκε από τους Πίστονς στους Γκραντ Ράπιντς Ντράιβ της NBA Development League. Στις 20 Ιανουαρίου, ανακλήθηκε από τους Πίστονς.

 Μπόστον Σέλτικς (2015) 
Στις 19 Φεβρουαρίου 2015, ο Ντατόμε στάλθηκε, μαζί με τον Γιόνας Τζερέμπκο, στους Μπόστον Σέλτικς, σε αντάλλαγμα για τον Τεϊσόν Πρινς. Στις 15 Απριλίου, στον τελευταίο αγώνα της κανονικής περιόδου των Σέλτικς, ξεκίνησε για πρώτη φορά στην καριέρα του στο NBA στην αρχική πεντάδα, όπου ο Ντατόμε σημείωσε 22 πόντους (ρεκόρ καριέρας), οδηγώντας τους Σέλτικς σε μια οριακή νίκη επί των Μιλγουόκι Μπακς.

 Φενέρμπαχτσε (2015–2020) 
Στις 14 Ιουλίου 2015, ο Ντατόμε υπέγραψε διετές συμβόλαιο με την τουρκική Φενέρμπαχτσε. Στην πρώτη του σεζόν με την ομάδα, ο Ντατόμε κέρδισε το Κύπελλο Τουρκίας με μια νίκη 67–65 επί της Νταρουσσάφακα. Η Φενέρμπαχτσε έφτασε επίσης στον τελικό του Φάιναλ Φορ της Ευρωλίγκα 2015–16, αλλά δεν κατάφερε να κερδίσει τον τίτλο, καθώς έχασε με 96–101 στην παράταση από την ΤΣΣΚΑ Μόσχας. Σε 29 αγώνες της Ευρωλίγκα, είχε μέσο όρο 12,4 πόντους και 4,4 ριμπάουντ ανά αγώνα. Στο τέλος της σεζόν, η Φενέρμπαχτσε κατέκτησε και το Πρωτάθλημα Τουρκίας.

Ο Ντατόμε κέρδισε την Ευρωλίγκα 2016–17 με τη Φενέρμπαχτσε, κερδίζοντας στον τελικό του Φάιναλ Φορ τον Ολυμπιακό, με 80–64.

Στις 5 Ιουλίου 2017, ο Ντατόμε υπέγραψε τριετή επέκταση συμβολαίου με τη Φενέρμπαχτσε. Στην Ευρωλίγκα 2017–18, η Φενέρμπαχτσε κατάφερε να φτάσει στο Φάιναλ Φορ, την τέταρτη συνεχόμενη εμφάνισή της σε Φάιναλ Φορ. Τελικά, έχασε από τη Ρεάλ Μαδρίτης με 80–85 στον τελικό. Σε 35 αγώνες της Ευρωλίγκα, είχε μέσο όρο 9,6 πόντους, 3,4 ριμπάουντ και 1,1 ασίστ ανά αγώνα.

Στις 2 Ιουλίου 2019, ο Ντατόμε υπέγραψε άλλη μια επέκταση συμβολαίου με τον τουρκικό σύλλογο μέχρι τη σεζόν 2021–22. Στις 30 Ιουνίου 2020, ο Ντατόμε αποχώρησε από το σύλλογο μετά από πέντε αρκετά επιτυχημένες σεζόν.

 Ολίμπια Μιλάνο (2020–2023) 
σύνδεσμος=https://en.wikipedia.org/wiki/File:Gigi_Datome_retirement_ceremony_20231006_(14).jpg|αριστερά|μικρογραφία|300x300εσ|Η τελετή αποχώρησης του Ντατόμε κατά τη διάρκεια του αγώνα της Ευρωλίγκα 2023–24 μεταξύ της Φενερμπαχτσέ και της Ολίμπια Μιλάνο.
Στις 30 Ιουνίου 2020, ο Ντατόμε υπέγραψε με την Ολίμπια Μιλάνο. Στις 7 Ιουλίου 2023, ο Ντατόμε ανακοίνωσε την αποχώρησή του από την επαγγελματική καλαθοσφαίριση μετά το Παγκόσμιο Κύπελλο 2023. Στη συνέχεια, τον Οκτώβριο, ο Ντατόμε εντάχθηκε στο Hall of Fame της Ολίμπια Μιλάνο μαζί με άλλους έξι παίκτες που συνδέονται με την εποχή της Αρμάνι.

 Στατιστικά σταδιοδρομίας στο NBA 

 Κανονική περίοδος 

|-
| align="left" | 
| align="left" | Ντιτρόιτ
| 34 || 0 || 7.0 || .351 || .179 || .800 || 1.4 || .3 || .2 || .0 || 2.4
|-
| align="left" | 
| align="left" | Ντιτρόιτ
| 3 || 0 || 5.7 || .417 || .250 || .000 || 1.3 || .7 || .3 || .0 || 3.7
|-
| align="left" | 
| align="left" | Μπόστον
| 18 || 1 || 10.7 || .494 || .472 || 1.000 || 1.4 || .4 || .1 || .4 || 5.2
|- class="sortbottom"
| align="center" colspan="2"| Σταδιοδρομία
| 55 || 1 || 8.1 || .414 || .361 || .818 || 1.4 || .4 || .1 || .1 || 3.4

 Πλέι οφ 

|-
| align="left" | 2015
| align="left" | Μπόστον
| 3 || 0 || 4.7 || .333 || .000 || .000 || .3 || .3 || .0 || .0 || 1.3
|-
| align="center" colspan="2"| Σταδιοδρομία
| 3 || 0 || 4.7 || .333 || .000 || .000 || .3 || .3 || .0 || .0 || 1.3

 Εθνική ομάδα 
Ο Ντατόμε έπαιξε με την Εθνική Ιταλίας στο Ευρωμπάσκετ του 2007, του 2011 και του 2013.Luigi DATOME (ITA) participated in 15 FIBA / FIBA Zones events. Ήταν επίσης μέλος της Ιταλίας στο Ευρωμπάσκετ 2015, όπου, ωστόσο, μετά τον τραυματισμό ενός μυός κατά τη διάρκεια του δεύτερου αγώνα της Ιταλίας στη διοργάνωση, εναντίον της Ισλανδίας, αποκλείστηκε από το υπόλοιπο της διοργάνωσης, στο Ευρωμπάσκετ 2017, στο Παγκόσμιο Κύπελλο 2019, στο Ευρωμπάσκετ 2022 και στο Παγκόσμιο Κύπελλο 2023.

Ο Ντατόμε εκπροσώπησε επίσης την Ιταλία στο Προολυμπιακό τουρνουά καλαθοσφαίρισης του 2016 στο Τορίνο.

Ο τελευταίος αγώνας της καριέρας του δόθηκε επίσης με την εθνική ομάδα στο Παγκόσμιο Κύπελλο 2023. Στον αγώνα κατάταξης, η Ιταλία ηττήθηκε από τη Σλοβενία με 85–89, ενώ ο Ντατόμε ολοκλήρωσε τον αγώνα με 1 πόντο.

 Παραπομπές 

 Εξωτερικοί σύνδεσμοι 

Λουίτζι Ντατόμε  στο draftexpress.com
Λουίτζι Ντατόμε στο eurobasket.com
Λουίτζι Ντατόμε στο euroleague.net
Λουίτζι Ντατόμε στο fibaeurope.com
Λουίτζι Ντατόμε  στο legabasket.it (ιταλικά)
Λουίτζι Ντατόμε στο tblstat.net
 Λουίτζι Ντατόμε στο fiba.basketball

Κατηγορία:Ιταλοί καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Ιταλίας
Κατηγορία:Καλαθοσφαιριστές Ευρωμπάσκετ 2007
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές Ευρωμπάσκετ 2013
Κατηγορία:Καλαθοσφαιριστές Ευρωμπάσκετ 2015
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Σκαφάτι Μπάσκετ
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές του NBA
Κατηγορία:Καλαθοσφαιριστές Γκραντ Ράπιντς Ντράιβ
Κατηγορία:Καλαθοσφαιριστές D-League
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Ολίμπια Μιλάνου